**Soltvadkert Város Önkormányzat Képviselő-testülete**

**6/2021. (VII.01.) önkormányzati rendelete**

**Soltvadkert Város Önkormányzat 2021. évi költségvetéséről szóló**

**2/2021. (III.10.) önkormányzati rendelet módosításáról és kiegészítéséről**

Soltvadkert Város Önkormányzat Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában, Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Soltvadkert Város Önkormányzata Képviselő-testületének az önkormányzat szervezeti és működési szabályzatáról szóló 16/2013. (V.31.) önkormányzati rendelete 3. melléklet 3.3.1. pontjában biztosított véleményezési jogkörben eljáró Pénzügyi Bizottság véleményének kikérésével a Soltvadkert Város Önkormányzat (a továbbiakban: Önkormányzat) 2021. évi költségvetéséről szóló 2/2021.(III.10.) önkormányzati rendelet (a továbbiakban: Ör.) módosításáról és kiegészítéséről a következőket rendeli el:

**1.§**  (1)Az Ör. 3.§. (1) bekezdése helyébe a következő rendelkezés lép:

 3.§ (1) A Képviselő-testület Soltvadkert Város Önkormányzat 2021.évi költségvetésének főösszegét

**1 749 630 000 Ft-ban állapítja meg.**

(2) Az Ör. 3.§. (2) bekezdése helyébe a következő rendelkezés lép:

 A költségvetési főösszegen belül

1. Tárgyévi bevételek

aa) Költségvetési bevételek 1 074 953 145 Ft

ab) Finanszírozási bevételek 674 676 855 Ft

1. Tárgyévi kiadások

ba) Költségvetési kiadások 1 232 518 542 Ft

bb) Finanszírozási kiadások 517 111 458 Ft

(3) Az Ör. 3.§. (5) bekezdése helyébe a következő rendelkezés lép:

 a) Működési célú támogatások ÁHT-n belülről 568 260 744 Ft

 b) Közhatalmi bevételek 236 155 000 Ft

 átcsoportosítás felhalmozási bevételről működésre 104 627 128 Ft

 c) Működési bevételek 41 697 401 Ft

 d) Működési célú átvett pénzeszközök 0 Ft

 **Működési bevétel összesen 950 740 273 Ft**

 e) Felhalmozási célú támogatások ÁHT-n belülről 218 840 000 Ft

 f) Felhalmozási bevételek 10 000 000 Ft

 átcsoportosítás működési bevételről felhalmozásra -104 627 128 Ft

 g) Felhalmozási célú átvett pénzeszközök 0 Ft

 **Felhalmozási bevételek összesen 124 212 872 Ft**

 **Költségvetési bevételek összesen 1 074 953 145 Ft**

 Finanszírozási bevételek működésre 499 612 355 Ft

 Finanszírozási bevételek felhalmozásra 175 064 500 Ft

 **Finanszírozási bevételek összesen 674 676 855 Ft**

 **Bevételek összesen 1 749 630 000 Ft**

Központi irányítószervi támogatás - 499 612 355 Ft

**Bevételek összesen intézményfinanszírozás nélkül 1 250 017 645 Ft**

(3) Az Ör. 3.§. (7) bekezdése helyébe a következő rendelkezés lép:

 a) Személyi juttatások 439 463 701 Ft

 b) Munkaadókat terhelő járulékok és SZOCHO 73 754 986 Ft

 c) Dologi kiadások 307 060 612 Ft

 d) Ellátottak pénzbeli juttatása 8 770 000 Ft

 e) Egyéb működési célú kiadások 104 191 871 Ft

**Működési költségvetési kiadások 933 241 170 Ft**

 f) Beruházások 205 989 430 Ft

 g) Felújítások 57 492 800 Ft

 h) Tartalék 25 676 242 Ft

 i) Egyéb felhalm. célú támogatások ÁHT kívül 10 118 900 Ft

**Felhalmozási költségvetési kiadások 299 277 372 Ft**

**Költségvetési kiadások összesen 1 232 518 542 Ft**

Finanszírozási kiadások működésre 499 612 355 Ft

Államháztartáson belüli megelőlegezés visszafizetése 17 499 103 Ft

Finanszírozási kiadások felhalmozásra 0 Ft

**Finanszírozási kiadások összesen 517 111 458 Ft**

**Kiadások összesen 1 749 630 000 Ft**

Központi irányítószervi támogatás - 499 612 355 Ft

**Kiadások összesen intézményfinanszírozás nélkül 1 250 017 645 Ft**

**2.§** Az Ör. 1., 2., 3., 4., 5., 6., 7., 8., 9., 10., 11., 12., 13., 14., 15. melléklete helyébe e rendelet 1., 2., 3., 4., 5., 6., 7., 8., 9., 10., 11., 12., 13., 14., 15. melléklete lép.

**3.§** Az Ör. a 16. és 17. mellékletekkel kiegészül.

**4.§ (1)** E rendelet 2021. július 01. napján lép hatályba.

**(2)** Ez a rendelet 2021. július 02. napján hatályát veszti.

 Temerini Ferenc Dr. Viszkók Zoltán

 polgármester jegyző

Kihirdetési záradék:

Kihirdetve: 2021. június 30.

Hirdetőtábla

 Dr. Viszkók Zoltán

 jegyző

**Hatásvizsgálat**

**1. A tervezett jogszabály társadalmi, gazdasági, költségvetési hatása:**

A helyi önkormányzat az államháztartásról szóló 2011. évi CXCV. törvény 23. § (1) bekezdése értelmében a költségvetését költségvetési rendeletben állapítja meg, amely elősegíti a jelenlegi pénzügyi helyzetről a valós kép kialakítását és meghatározza az éves gazdálkodási lehetőségeket. A költségvetés végrehajtása során elsőbbséget élvez az önkormányzat működőképességének a biztosítása, az önkormányzat kötelező feladatainak ellátásához szükséges forrás biztosítása. Nyertes pályázatainkhoz a saját erőt az önkormányzat biztosítja. A pályázatokból megvalósult beruházások a működési költségek csökkentését eredményezik.

**2. Környezeti és egészségi következményei:**

A költségvetés biztosítja az önkormányzat által közvetlenül ellátandó feladatokat érintő finanszírozások zökkenőmentes megvalósulását. Hozzásegítve az intézményeket ahhoz, hogy feladataik ellátásához a fedezetek is biztosításra kerüljenek, ami hatással van a település lakosságának szociális életkörülményeire, egészségi állapotára.

**3. Adminisztratív terheket befolyásoló hatások:**

A költségvetés elkészítése és a hozzá kapcsolódó feladatok ellátása a munkatársak munkaköri leírásában szerepel. A jogszabályi állandó változások, az adminisztráció növekedése, valamint az egységes szabályozás hiányossága továbbra is többlet terhet jelent a költségvetéssel foglalkozók számára.

**4. A jogszabály megalkotásának szükségessége, a jogalkotás elmaradásának várható következménye:**

Az Áht. 34. § alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a képviselő-testület dönt. A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

A képviselő-testület az előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.

Ha év közben az Országgyűlés - a helyi önkormányzatot érintő módon – az Áht. 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A rendelet megalkotásának elmulasztása a finanszírozás elvonását vonja maga után.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Önkormányzatunknál a személyi feltételek biztosítottak. A költségvetés tervezésével, végrehajtásával kapcsolatos feladatokat az államháztartásról szóló CXCV tv., a számvitelről szóló 2000. évi C. tv., valamint az államháztartás számviteléről szóló 4/2013.(I.11.) Kormányrendelet előírásai szerint a Polgármesteri Hivatal látja el együttműködési megállapodások alapján.

Fentiek alapján a Soltvadkert Város Önkormányzat 2021. évi költségvetésének módosításáról szóló rendelet-tervezetet terjesztem a Tisztelt Képviselő-testület elé.

Soltvadkert, 2021. június 21.

Temerini Ferenc

 polgármester